CELEX: C2006/178/43
Language: sk
Date: 2006-07-29 00:00:00
Title: Vec C-249/06: Žaloba podaná  2. júna 2006  – Komisia Európskych spoločenstiev/Švédske kráľovstvo

29.7.2006   
            
            
               SK
            
            
               Úradný vestník Európskej únie
            
            
               C 178/27
            
         Žaloba podaná 2. júna 2006 – Komisia Európskych spoločenstiev/Švédske kráľovstvo
   (Vec C-249/06)
   (2006/C 178/43)
   Jazyk konania: švédčina
   Účastníci konania
   
      Žalobkyňa: Komisia Európskych spoločenstiev (v zastúpení: C. Tufvesson, B. Martenczuk a H. Støvlbæk, splnomocnení zástupcovia)
   
      Žalované: Švédske kráľovstvo
   Návrhy žalobkyne
   
               —
            
            
               určiť, že Švédske kráľovstvo neprijatím všetkých vhodných opatrení na odstránenie nezlučiteľnosti švédskej dvojstrannej investičnej dohody uzavretej s Vietnamskou socialistickou republikou, ako aj ďalších 16 dvojstranných investičných dohôd, so Zmluvou ES, si nesplnilo svoje povinnosti, ktoré mu vyplývajú z článku 307 druhého odseku ES,
            
         
               —
            
            
               zaviazať Švédske kráľovstvo na náhradu trov konania.
            
         Žalobné dôvody a hlavné tvrdenia
   Dohody nie sú v súlade s právom Spoločenstva, pretože neumožňujú uplatnenie opatrení Spoločenstva na základe článku 57 ods. 2 ES, článku 59 ES a článku 60 ods. 1 ES. Okrem toho, Švédsko neprijalo žiadne opatrenie na nápravu tejto situácie. Švédsko si tým nesplnilo svoju povinnosť, ktorá mu vyplýva z článku 307 druhého odseku ES, prijať všetky vhodné opatrenia na odstránenie nezlučiteľností uvedených dvojstranných dohôd so Zmluvou.